Dukati i Klevesit

Dukati i Klevesit (; ) ishte një feud shtetëror i Perandorisë Gjermaniko-Romake, i cili u shfaq nga  mesjetar. Gjendej në Rinlandin Verior në të dy anët e Rinit të Poshtëm, përreth kryeqytetit të tij, Klevesit, dhe qyteteve të Veselit, Kalkarit, Ksantenit, Emerikut, Reeses dhe Duisburgut, i kufizuar me tokat e Princ-Peshkopatës së Mynsterit në lindje, dhe me Dukatin e Brabantit në perëndim. Historia e tij është ngushtësisht e lidhur me atë të fqinjëve të tij jugorë: dukatet e Jyliçit dhe Bergut, ashtu si dhe Gueldersit dhe kontesë vestfaliane të Markut. Dukati, në kohët e vjetra njihej si  në anglisht.

Territori i dukatit mbulonte pak a shumë distriktet e tanishme gjermane të Klevesit (pjesa veriore), Veselit dhe qytetin e Duisburgut, ashtu si dhe pjesë e afërta të provincave të Holandës: Limburg, Brabanti Verior dhe Gelderlandi.

 Historia 
parapamje|majtas|372px|Kështjella e Shvanenburgut, Kleves
Në fillim të shekullit të XI, perandori Henri II, ia besoi administrimin e , një zonë e madhe pyjore përreth Kaiserpfalz-it në Nijmegen, drejtpërdrejtë e varur nga sundimi perandorak, fisnikëve vendorë të Lorenës së Poshtme, në Geldern dhe Kleve. Një Konte e Klevesit (; ) përmendet për herë të parë në shekullin e XI. Ditrishi I qe konti i parë i Klevesit, i cili sundoi nga viti 1092, deri në vitin 1119. Në vitin 1283, Klevesi mori pjesë në Luftën e Pasimit të Limburgut dhe ndihmoi në dobësimin e e Elektoratit të fuqishëm të Këlnit. Në vitin 1355, Zevenaari kaloi nga kontrolli i Dukatit të Gueldersit, në Kontenë e Klevesit.

parapamje|majtas|192px|Stema e Klevesit
Me vdekjen e kontit Johan në vitin 1368, feudi u trashëgua nga nipi i tij, Adolfi III i Markut. Klevesi dhe Marku në fund u sunduan në bashkim personal nga Dera e La Markut, pasi vëllai i madh i Adolfit, konti Engelberti III do të vdiste pa fëmijë, në vitin 1391. mbreti Sigismund i Gjermanisë e ngriti kontin Adolfi I, në rangun e një duke dhe një princi të Perandorisë Gjermaniko-Romake në vitin 1417, duke e kthyer kontenë në një dukat.

Territoret Kleves-Mark u bënë një nga feudet më domethënëse të Qarkut të Rinit të Poshtëm–Vestfalian në vitin 1500, i rivalizuar nga princ-peshkopët e Mynsterit. Në vitin 1511, Johani III i La Markut, biri i dukës Johani II i Klevesit, u martua me Marian, dhe pronat dhe titujt e saj pastaj u bashkuan me Dukatin e Klevesit.

Me vdekjen e vjehërrit të tij, dukës Uilliami IV, Johani do të trashëgonte feudet e Jyliçit dhe Bergut nëpërmjet gruas së tij. Kur Johani III pasoi babain e tij si duka i Klevesit në vitin 1521, shtetet e Jyliçit, Bergut, Klevesit dhe Markut do të formonin Dukatet e Bashkuara të Jyliç-Kleves-Bergut. Vajza e tij, Ana e Klevesit (1515–1557) u bë madje mbretëresha bashkëshortore e Anglisë për pak muaj në vitin 1540, pasi vëllai i saj, Uilliami, dukë që nga viti 1539, do të grindej me perandorin Karli V mbi zotërimin e Gueldersit dhe kërkoi mbështetje nga mbreti i Anglisë, Henri VIII."Wilhelm II, Duke of Jülich-Cleves-Berg", The British Museum

parapamje|347px|Hartë e Dukatit të Klevesit dhe zotërimi i Ravenshtajnit nga Theatrum Orbis Terrarum, sive Atlas Novus in quo Tabulæ et Descriptiones Omnium Regionum.
Johan Uilliami ishte djali i Uilliamit dhe duka i fundit i Jyliç-Kleves-Bergut. Ai vdiq pa fëmijë në vitin [1609]], duke shkaktuar Luftën e Pasimit të Jyliçit midis trashëgimtarëve të dy motrave të tij: Maria Eleonorës, dukeshës së Prusisë dhe Anës, konteshës së Neuburgut. Vajza e Marie Eleonorës, Maria, ishte martuar me margravin e Brandenburgut; Neuburgu ishte një degë e Derës Vitelsbahut. Sipas Traktatit të vitit 1614 të Ksantenit, Brandenburgu mori Kleves-Markun, ndërsa Neuburgu mori Jyliç-Bergun.

Margravët e Hohenzollernit, prej kësaj kohe zotëruan një bazë në Rinland; megjithatë, pjesë të mëdha të Dukatit të Klevesit do të pushtoheshin nga Provincat e Bashkuara Holandeze deri në Luftën Franko-Holandeze, në vitin 1672. Në fund, ai u përfshi në Brandenburg-Prusi, nga elektori i madh, Frederik Vilhelmi I i Brandenburgut në vitin 1666 dhe pjesë e Mbretërisë së Prusisë, pas vitit 1701, Klevesi u pushtua nga forcat franceze në Luftën Shtatë Vjeçare (1757–1762).

Në vitin 1795, Paqja e Bazelit, Dukatin e Klevesit në perëndim të Rinit dhe Veselit ia çedoi Francës, duke u bërë pjesë të departamentit francez të Roerit. Pjesa e mbetur e dukatit u pushtua, midis vitit 1803 dhe 1805, duke u bërë pjesë e shtetit kukull të Dukatit të Madh të Bergut.

Në vitin 1815, pas mundjes së Napoleonit, dukati u bë pjesë e provincës prusiane të Jyliç-Kleves-Bergut, e cila u bashkua me Dukatin e Madh të Rinit të Poshtëm, për të formuar Provincën Prusiane të Rinit në vitin 1822. Qytetet e Gennep-it, Zevenaar-it, dhe Hysenit u bënë pjesë të Mbretërisë së Bashkuar të Holandës, si rrjedhojë e Kongresit të Vjenës në vitin 1815.

Sunduesit e Klevesit
Kontët e Klevesit
Dera Vasenberg
parapamje|246px|Stema e familjes së vjetër të Klevesit
Dinastia e Klevesit e konsideronte veten të rrjedhur nga Rutger von Antoing, një fisnik flamand. Ai ishte feudatar i pronës perandorake afër Kleve në vitin 1020 dhe Kështjellës së Tomburgut disa kohë më vonë. Zoti i parë i dokumentuar nga Dinastia e Klevesit është Ditrishi, i numëruar në mënyra të ndryshme si i II ose i III, në vitin 1092.
 1092– † 1117/8: Ditrishi II ose III
 1117– † 1134: Arnoldi I, biri i tij. Ose ai ose Arnoldi II u martua me Idën, bijën e kontit Gotfrid von Löwen
 1134– † 1150: Arnoldi II
 1150– † 1172: Ditrishi III [IV]. U martua me Aleidis von Sulzbach
 1172– † 1193: Ditrishi IV [V]. U martua me Margarete von Holland
 1193– † 1202: Arnoldi III. U martua me Aleidis von Heinsberg
 1202– † 1260: Ditrishi V [VI]
 1260– † 1275: Ditrishi VI [VII]
 1275– † 1305: Ditrishi VII [VIII]
 1305– † 1310: Otoni I Paqsori
 1310– † 1347: Ditrishi VIII [IX] i Përkushtuari
 1347– † 1368: Johani

Dera e La Markut
 1368– † 1394: Adolfi III i Markut.
 1394– † 1448: Adolfi I, i biri i Adolfit të III.

Dukët e Klevesit
Dera e La Markut
 1394– † 1448: Adolfi I, duka i Klevesit.
 1448– † 1481: Johani I, i biri i Adolfit të I.
 1481– † 1521: Johani II i Përkushtuari, i biri i Johanit të I.
 1521– † 1539: Johani III Paqësori, i biri i Johanit të II.
 1539– † 1592: Vilhelmi i Pasuri, i biri i Johanit të III.
 1592– † 1609: Johan Vilhelmi, i biri i Vilhelmit.

Njerëz të shquar 


 Ana e Klevesit, gruaja e katërt e Henrit të VIII, e martuar në vitin 1540.
 Karl Harsti, diplomat i shekullit të XVI

Shiko edhe

 Holanda gjatë Mesjetës së Hershme
 Lista e fiseve të hershme gjermanike
 Lista e mbretërve frankë
 Lista e sunduesve të Saksonisë
 Lista e udhëheqësve të Frizisë
 Luftërat e Grepit dhe Merlucit
 Perandoria Gjermaniko-Romake
 Prusia
 Historia e Gjermanisë
 Aleanca e tre perandorëve
 Konfederata Gjermane
 Perandoria Gjermane
 Lista e zotërve të Builjonit
 Lista e monarkëve të Belgjikës
 Historia e Belgjikës
 Lista e kontëve të Berghut
 Lista e monarkëve të Holandës
 Lista e monarkëve në Vendet e Ulta
 Lista e stadtholderve në Vendet e Ulta
 Lista e piktorëve të hershëm holandikë
 Lista e pensionarëve të mëdhenj
 Duka i Parmës
 Lista e bashkëshorteve dukale të Parmës
 Holanda Burgunde
 Holanda Habsburge
 Shtatëmbëdhjetë Provincat
 Dukati i Builjonit
 Konti i Flandrës
 Konti i Artois
 Kontët e Çinit
 Duka i Brabantit
 Duka i Burgundisë
 Zotërit dhe margravët e Bergen op Zoom
 Lista e zotërve dhe kontëve të Egmontit
 Lista e kontëve të Berghut
 Lista e peshkopëve dhe kryepeshkopëve të Kambrait

 Referime 

Bibliografia








 Lidhje të jashtme 





Kategoria:Tituj fisnikë
Kategoria:Fisnikëria në Evropë
Kategoria:Fisnikë holandezë
Kategoria:Fisnikë francezë
Kategoria:Fisnikë gjermanë
Kategoria:Dukate të mëparshme në Gjermani
Kategoria:Themelime shekulli XI në Evropë
Kategoria:Themelime në 1020
Kategoria:Themelime në 1092
Kategoria:Shpërbërje në 1795
Kategoria:Shpërbërje shekulli XVIII në Evropë
Kategoria:Monarki të mëparshme të Evropës
Kategoria:Konte të mëparshme në Evropë
Kategoria:Shpërbërje në 1609
Kategoria:Shpërbërje shekulli XVII në Evropë
Kategoria:Evropa mesjetare
Kategoria:Evropa në periudhën e hershme moderne
Kategoria:Lista (politikë)
Kategoria:Historia e Vendeve të Ulta
Kategoria:Monarkë në Evropë
Kategoria:Perandoria Gjermaniko-Romake
Kategoria:Historia e gjermanëve